Juhani Karhumäki

Eero Urho Juhani Karhumäki (s. 20. elokuuta 1949 Jyväskylän maalaiskunta) on suomalainen matemaatikko.

Juhani Karhumäen isoisä oli kirjailija,olympiavoittaja (XI olympiadin kisat 1936 Berliini) Urho Karhumäki, isoisän veli oli lastenkirjailija Waldemar Karhumäki. Erkin lähisukulaiset. Mikolan perhe Pitäjänmäellä -sivustolla. Web Archive 2016.Arttu Taavetinpoika Karhumäki. Geni.com. Juhani Karhumäki asuu Salon Perniössä.

Karhumäki toimi Turun yliopistossa matematiikan professorina sekä tilastotieteen ja matematiikan laitoksen johtajana. Hän työskenteli erityisesti äärellisten automaattien teorian ja sanojen kombinatoriikan parissa.

Professori Karhumäki valittiin Suomalaisen Tiedeakatemian jäseneksi vuonna 2000 ja Academia Europæan jäseneksi vuonna 2006.

Karhumäelle myönnettiin ansioistaan luonnonsuojelun alalla Varsinais-Suomen luonnonsuojelupiirin ympäristöpalkinto vuonna 2014. Karhumäki on toiminut muun muassa Salon seudun luonnonsuojeluyhdistyksen puheenjohtajana vuosina 1975–1984, edistänyt metsien suojelua vuonna 2010 perustetun Salon luonnonmetsäsäätiön kautta, ollut yhtenä aloitteentekijänä Kiikalan Varesjoen notkon ja Halikon Vaisakon lehdon suojelussa, edistänyt aloitetta Teijon kansallispuistosta sekä harjoittanut lintujen rengastusta Salon seudulla vuodesta 1967. Karhumäki on myös valittu Suomen vuoden rengastajaksi 1989.

Lähteet

Luokka:Suomalaiset matemaatikot
Luokka:Turun yliopiston matemaattis-luonnontieteellisen tiedekunnan professorit
Luokka:Vuonna 1949 syntyneet
Luokka:Elävät henkilöt
Luokka:Suomalaiset professorit
Luokka:Academia Europæan jäsenet